રત્નાને નાનપણમાં માત્ર સમાચાર પત્રો, ટી.વી ને જ દોસ્ત બનાવેલા અને મોટા થયા પછી સુજાતાબેનને. ઘરમાં ભાઇ-બહેન પણ અજાણતાં રત્નાને એકલી પાડી દેતાં હશે. કોઇ અંગ્રેજી માધ્યમની દોડ વગર, કે કોઇ પણ મોટા ક્લાસ-ટ્યુશનોના ખર્ચા વગર દેશને એક સારા કાયદાશાસ્ત્રના જાણકાર વકીલ કે ન્યાયાધીશ મળ્યા એ માટે સુજાતાબેનનો પણ ખૂબ ખૂબ આભાર. બે વખત એમ.કોમ માં છોકરી નાપાસ થાય અને છતાં છોકરીનાં લગ્ન બાબતે નહિં પણ એની કારકિર્દી બાબતે કે છોકરીનાં આત્મવિશ્વાસ બાબતે ચિંતિત રહે અને એમાં રસ્તા કાઢે એ વાતે મા થઇને કે પતિના સાથ સહકાર વગર પણ દિકરીને સાથ આપીને એનાં જીવનનું ઘડતર કરે એ વાત કેટલું દ્રઢમનોબળ બતાવે છે?